

**ΔΕΛΤΙΟ ΤΥΠΟΥ**

Το Υπουργείο Πολιτισμού και Αθλητισμού διοργανώνει και φέτος, όπως κάθε χρόνο, εκδηλώσεις με ελεύθερη είσοδο για την αυγουστιάτικη Πανσέληνο. Οι εκδηλώσεις θα πραγματοποιηθούν την ημέρα της Πανσελήνου, **Δευτέρα 7 Αυγούστου 2017** σε αρχαιολογικούς χώρους και μουσεία σε όλη την Ελλάδα με ελεύθερη είσοδο.

Στο πλαίσιο αυτό, η Εφορεία Αρχαιοτήτων Ηλείας συμμετέχει στον εορτασμό με τις ακόλουθες εκδηλώσεις και

 **προσκαλεί το κοινό**

 **σε μια μοναδική βραδιά υπό το φως της Σελήνης του Αυγούστου**

 **Α. Στο αίθριο του Αρχαιολογικού Μουσείου Ολυμπίας (Νέο Μουσείο**)

Θα πραγματοποιηθεί συναυλία εγχόρδων με το μουσικό σύνολο «Χρώματα της Ήλιδας», υπό τη διεύθυνση του κ. Γιώργου Γκιτζίρη - αφιέρωμα στο έργο του Βασίλη Τσιτσάνη.

Ώρα έναρξης: 21: 00

Η συναυλία οργανώνεται από την Εφορεία Αρχαιοτήτων Ηλείας σε συνεργασία με τον Δήμο Αρχαίας Ολυμπίας.

**Ο αρχαιολογικός χώρος Ολυμπίας** θα παραμείνει ανοικτός για το κοινό από τις 21:00 έως 24:00.

**Β.** **Στον αρχαιολογικό χώρο Επικουρίου Απόλλωνος**

Θα πραγματοποιηθεί μουσική παράσταση από το μουσικό σχήμα «ΛΥΡΑΥΛΟΣ» με τίτλο «3 Χιλιετίες Ελληνική Μουσική», όπου μέσα από τον ήχο τριάντα ανακατασκευασμένων αρχαιοελληνικών οργάνων θα παρουσιαστούν αρχαιοελληνικά κομμάτια.

Ώρα έναρξης: 20:00

Η εκδήλωση οργανώνεται από την Εφορεία Αρχαιοτήτων Ηλείας σε συνεργασία με την Περιφέρεια Πελοποννήσου και το Δήμο Οιχαλίας.

**Ο αρχαιολογικός χώρος** θα παραμείνει ανοιχτός για το κοινό έως τις 24:00.

**Γ. Στον αρχαιολογικό χώρο Κάστρου Χλεμούτσι**

Θα πραγματοποιηθεί μουσική συναυλία από τον Σύλλογο Φιλόμουσων Λεχαινών Ορφεύς.

Ώρα έναρξης: 21:30

Η εκδήλωση οργανώνεται από την Εφορεία Αρχαιοτήτων Ηλείας σε συνεργασία με τον Οργανισμό Πολιτισμού, Αθλητισμού & Περιβάλλοντος Δήμου Ανδραβίδας – Κυλλήνης.

**Ο αρχαιολογικός χώρος Κάστρου Χλεμούτσι** θα παραμείνει ανοικτός για το κοινό από τις 20:30 έως τις 24:00.

**Είσοδος ελεύθερη**

 **ΕΦΟΡΕΙΑ ΑΡΧΑΙΟΤΗΤΩΝ ΗΛΕΙΑΣ**

Τηλ. 2624022529

Ηλ. Δ/νση: efahle@culture.gr

www.ilia-olympia.org